**JEGYZŐKÖNYV**

**Készült:** Telki Község Képviselő-testületének **2016. november 22.-én** a Telki Polgármesteri Hivatal tárgyalójában 18. óra 15. perckor megtartott **rendkívüli nyilvános üléséről.**

**Jelen vannak:**

Deltai Károly Polgármester, levezető elnök

dr. Lack Mónika Jegyző

Szigeti Antal Képviselő

Halász Terézia Képviselő

dr. Vida Rolland Képviselő

Fillinger Zsófia Képviselő

Földvári-Nagy László Képviselő

Vetési Vincéné Pénzügy csoport ügyintéző

Hoós Péter Műszaki csoport ügyintéző

Vinczéné dr. Joó Györgyi Jegyzőkönyvvezető

Farkasné Gaál Gabriella Meghívott

Deltai Károly Polgármesterköszönti a testület tagjait és a megjelenteket. Megállapítja, hogy a Képviselő-testület határozatképes 6 fő képviselő van jelen, az ülést megnyitja.

**Napirend**

Tájékoztató a két ülés között történt fontosabb eseményekről

**Előadó:** Polgármester

Tájékoztató a lejárt határidejű határozatok végrehajtásáról

**Előadó:** Jegyző

1./ Telki község képviselő-testület Szociális Bizottság külső bizottsági tag megválasztása

**Előadó:** Polgármester

2./ Az étkeztetésre vonatkozó szolgáltatási szerződés módosítására vonatkozó javaslatról

**Előadó:** Polgármester

3./ Telki Község Önkormányzat Településszerkezeti Terve (TSZT), Helyi Építési Szabályzata (HÉSZ) és Szabályozási Terve (SZT) véleményezési eljárásának lezárása, a beérkezett véleményekre és észrevételekre adott válaszok elfogadása

**Előadó:** Polgármester

4./Tájékoztató Telki Község Önkormányzatának és intézményeinek 2016. I-III. negyedévi gazdálkodásáról.

**Előadó:** Polgármester

5./ Telki Völgyrét területét érintő ingatlanvásárlás kérdéséről

**Előadó:** Polgármester

**Napirend megtárgyalása**

Szigeti Antal: Az egyebekben kívánok egy témát felhozni.

Deltai Károly: Javaslom az 1. napirendi pont előrehozatalát a meghívottra tekintettel.

A képviselő-testület egyhangú 6 igen szavazattal – 6 képviselő volt jelen a szavazásnál - a napirend sorendjének megváltoztatását határozathozatal nélkül elfogadta.

**1./ Telki község képviselő-testület Szociális Bizottság külső bizottsági tag megválasztása**

*Előterjesztés a jegyzőkönyv melléklete.*

Deltai Károly: dr. Kiss-Leizer Márta lemondott a Szociális Bizottsági tagságáról, ezért új tagjelölt Farkasné Gaál Gabriella.

Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**123 /2016. (XI. 22.) számú Önkormányzati Határozata**

**Szociális Bizottságba új tag megválasztása**

**Telki Község Képviselő-testülete úgy határoz, hogy megválasztja Farkasné Gaál Gabriellát a Szociális Bizottság új külső bizottsági tagjának.**

Felelős: polgármester

Határidő: azonnal

Deltai Károly: Felkérem Farkasné Gaál Gabriellát az eskü letételére.

Farkasné Gaál Gabriella esküjét letette.

**Tájékoztató a két ülés között történt fontosabb eseményekről**

**Előadó:** Polgármester

Deltai Károly: Az R11-es elkerülő út nyomvonala változott, a nyugati nyomvonal még nyugatabbra került. Az ASP bevezetésével problémák lesznek januártól, minden hivatalt le fog lassítani, a jövő évi adórendelet megalkotásakor az ASP miatt felmerült problémákra is figyelemmel kell lenni.

A képviselő-testület egyhangú igen szavazattal – 6 képviselő volt jelen a szavazásnál – a tájékoztatót határozathozatal nélkül elfogadta.

**Tájékoztató a lejárt határidejű határozatok végrehajtásáról**

**Előadó:** Jegyző

A képviselő-testület egyhangú 6 igen szavazattal – 6 képviselő volt jelen a szavazásnál – a tájékoztatót határozathozatal nélkül elfogadta.

**2./ Az étkeztetésre vonatkozó szolgáltatási szerződés módosítására vonatkozó javaslatról**

*Előterjesztés a jegyzőkönyv melléklete.*

Képviselő-testület egyhangú 6 igen szavazattal – 6 képviselő volt jelen a szavazásnál – határozathozatal nélkül elfogadta a napirendi pont napirendről történő levételét.

**3./ Telki Község Önkormányzat Településszerkezeti Terve (TSZT), Helyi Építési Szabályzata (HÉSZ) és Szabályozási Terve (SZT) véleményezési eljárásának lezárása, a beérkezett véleményekre és észrevételekre adott válaszok elfogadása**

*Előterjesztés a jegyzőkönyv melléklete.*

Fillinger Zsófia: Legelődomb tetejének besorolása miért változott?

dr. Lack Mónika: Technikai jellegű az átírás, nem érinti a beépítés lehetőségét.

Szigeti Antal: A Kórház fasor és Legelődomb úttal történő összeköttetését meg kellene teremteni.

Képviselő-testület 6 igen szavazattal egyhangúan – 6 képviselő volt jelen a szavazásnál – az alábbi határozatot hozta:

**Telki község**

**Képviselő-testülete**

**124 /2016. (XI. 22.) számú Önkormányzati Határozata**

**Telki Község Önkormányzat Településszerkezeti Terve (TSZT),**

**Helyi Építési Szabályzata (HÉSZ) és Szabályozási Terve (SZT)**

**véleményezési eljárásának lezárása, a beérkezett véleményekre és**

**észrevételekre adott válaszok elfogadásáról**

1. Telki Község Önkormányzat Képviselő-testülete a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 39. § (2) bekezdése szerinti jogkörében eljárva - figyelemmel a (3) bekezdésben foglaltakra - Telki község településrendezési eszközeinek véleményeztetése során beérkezett véleményeket és az azokra adott válaszokat elfogadja, egyben a véleményezési szakaszt lezárja.

 2. A Képviselő-testület felkéri a polgármestert, hogy a jelen határozat 1. pontjában hivatkozott Korm. rendelet 40. § (1) bekezdése alapján a teljes dokumentációt végső szakmai véleményezésre az állami főépítészi hatáskörében eljáró megyei kormányhivatalnak küldje meg.

Felelős: Polgármester

Határidő: azonnal

**4./Tájékoztató Telki Község Önkormányzatának és intézményeinek 2016. I-III. negyedévi gazdálkodásáról.**

*Előterjesztés a jegyzőkönyv melléklete.*

Képviselő-testület 6 igen szavazattal egyhangúan az alábbi határozatot hozta:

**Telki község**

**Képviselő-testülete**

**125 /2016. (XI. 22.) számú Önkormányzati Határozata**

Telki Község Önkormányzat Képviselő-testülete Telki Önkormányzat és intézményeinek 2016. I-III. negyedévi költségvetési gazdálkodása tárgyában készült tájékoztatóban foglaltakat megismerte, tudomásul vette.

Felelős: polgármester

Határidő: azonnal

**5./ Telki Völgyrét területét érintő ingatlanvásárlás kérdéséről**

*Előterjesztés a jegyzőkönyv melléklete.*

Képviselő-testület 5 igen szavazattal, 1 tartózkodás mellett az alábbi határozatot hozta:

**Telki község**

**Képviselő-testülete**

**126 /2016. (XI. 22.) számú Önkormányzati Határozata**

**Telki Völgyrét területét érintő ingatlanvásárlás kérdéséről**

Telki község Képviselő-testülete úgy határoz, hogy a Pénzügyi Bizottság javaslata szerint a Telki 1257/1 hrsz.-ú ingatlant hasznosítási koncepció hiányában nem vásárolja meg, de a jövő évi költségvetés terhére megkezdi a terület (1255, 1256/1 hrsz.-ú ingatlanok) vízrendezését.

Felelős: polgármester

Határidő: azonnal

**6./ Telki Óvoda fűtéskorszerűsítés, és a Pipacsvirág Magyar-Angol Kéttanítási Nyelvű Általános Iskola világításkorszerűsítés ESCO konstrukcióban történő megvalósítására vonatkozó közbeszerzés elbírálása – Zárt ülés**

**Zárt ülés határozatai:**

**Telki Község Képviselő-testülete**

 **127 /2016. (XI.22.) számú**

**Önkormányzati Határozata**

**Telki Óvoda fűtéskorszerűsítés, és a Pipacsvirág Magyar-Angol Kéttanítási Nyelvű Általános Iskola világításkorszerűsítés ESCO konstrukcióban történő megvalósításának közbeszerzés elbírálása**

1.Telki község Képviselő-testülete úgy határoz, hogy a Telki Óvoda fűtéskorszerűsítését, és a Telki Óvoda fűtéskorszerűsítének ESCO finanszírozási konstrukcióban történő megvalósítására kiírt közbeszerzési eljárást a rendelkezésre álló pénzügyi forrást meghaladó mértékű beérkezett ajánlatokra való tekintettel eredménytelennek minősíti.

Felelős: Polgármester

Határidő:azonnal

Deltai Károly polgármester a Pénzügyi Bizottság által tárgyalt határozati javaslatot teszi fel szavazásra.

Képviselő-testület 5 igen szavazattal 1 tartózkodás mellett az alábbi határozatot hozta:

**Telki Község Képviselő-testülete**

 **128 /2016. (XI.22.) számú**

**Önkormányzati Határozata**

**Telki Óvoda fűtéskorszerűsítés, és a Pipacsvirág Magyar-Angol Kéttanítási Nyelvű Általános Iskola világításkorszerűsítés ESCO konstrukcióban történő megvalósításának közbeszerzés elbírálása**

1.Telki község Képviselő-testülete úgy határoz, hogy a Telki Óvoda fűtéskorszerűsítését, és a Pipacsvirág Magyar-Angol Kéttanítási Nyelvű Általános Iskola világításkorszerűsítését ESCO finanszírozási konstrukcióban történő megvalósítására kiírt közbeszerzési eljáráshoz évi bruttó 53.335,- Ft többletforrást biztosít.

Felelős: Polgármester

Határidő: azonnal

Deltai Károly polgármester a Pénzügyi Bizottság által tárgyalt határozati javaslatot teszi fel szavazásra.

Képviselő-testület 5 igen szavazattal 1 tartózkodás mellett az alábbi határozatot hozta:

**Telki Község Képviselő-testülete**

**129 /2016. (XI.22.) számú**

**Önkormányzati Határozata**

**Telki Óvoda fűtéskorszerűsítés, és a Pipacsvirág Magyar-Angol Kéttanítási Nyelvű Általános Iskola világításkorszerűsítés ESCO konstrukcióban történő megvalósítására**

**Kiírt közbeszerzés elbírálása**

**Közbeszerzési eljárás lezárása**

**Döntés a közbeszerzésről**

Telki község Képviselő-testülete 109/2016. (IX. 19.)számú Önkormányzati határozatával döntött arról, hogy Telki Óvoda fűtéskorszerűsítés, és a Pipacsvirág Magyar-Angol Kéttanítási Nyelvű Általános Iskola világításkorszerűsítés ESCO konstrukcióban történő megvalósítására közbeszerzési eljárás kiírásáról.

Az ajánlati felhívásban megjelölt határidőn belül az alábbi gazdasági társaságok nyújtottak be ajánlatot az eljárást lebonyolító OKFON ZRt. címére:

* COTHEC Energetikai Üzemeltető Korlátolt Felelősségű Társaság (9024 Győr, Hunyadi utca 14.)
* NEG Nemzeti Energiagazdálkodási Zártkörűen Működő Részvénytársaság (1027 Budapest, Kapás utca 6-12.)

Az alábbi ajánlatok **érvényesek:**

* COTHEC Energetikai Üzemeltető Korlátolt Felelősségű Társaság (9024 Győr, Hunyadi utca 14.)
* NEG Nemzeti Energiagazdálkodási Zártkörűen Működő Részvénytársaság (1027 Budapest, Kapás utca 6-12.)

**Pipacsvirág Magyar-Angol Két Tanítási Nyelvű Általános Iskolában világításkorszerűsítés**

A Bizottság megállapította az ajánlattal összefüggésben, hogy az nem tartalmaz számítási hibát, továbbá lehetetlen vagy aránytalan vállalást.

Tekintettel arra, hogy a nyertes ajánlattevő ajánlati ára meghaladja a rendelkezésre álló fedezetet, így a Bíráló Bizottság megvizsgálta az ajánlati ár megalapozottságát.

A fenti körülményekre tekintettel a Bíráló Bizottság megállapította, hogy nyertes ajánlattevő ajánlati ára megalapozott, az a gazdasági észszerűséggel összeegyeztethető, így javasolja a rendelkezésre álló fedezethez (nettó 14.190.309,- Ft) nettó 4.702.011,- Ft pótfedezet biztosítását.

A Bizottság megállapította az ajánlattal összefüggésben, hogy az nem tartalmaz számítási hibát, továbbá lehetetlen vagy aránytalan vállalást.

Tekintettel arra, hogy a nyertes ajánlattevő ajánlati ára meghaladja a rendelkezésre álló fedezetet, így a Bíráló Bizottság megvizsgálta az ajánlati ár megalapozottságát.

A fenti körülményekre tekintettel a Bíráló Bizottság megállapította, hogy nyertes ajánlattevő ajánlati ára megalapozott, az a gazdasági észszerűséggel összeegyeztethető, de tekintettel arra, hogy Ajánlatkérő a pótfedezetet nem tudja biztosítani így javasolja a 2.részt eredménytelennek nyilvánítani.

A Bíráló Bizottság megállapította, hogy az összességében legkedvezőbb ajánlatot NEG Nemzeti Energiagazdálkodási Zártkörűen Működő Részvénytársaság (1027 Budapest, Kapás utca 6-12.) adta, ezért javasolja a közbeszerzési eljárás **nyertesének** a NEG Nemzeti Energiagazdálkodási Zártkörűen Működő Részvénytársaság (1027 Budapest, Kapás utca 6-12.) ajánlatát kihirdetni.

Második helyezett az önkormányzat nem hirdet.

Az összességében legkedvezőbb ajánlatot a NEG Nemzeti Energiagazdálkodási Zártkörűen Működő Részvénytársaság (1027 Budapest, Kapás utca 6-12.) adta az alábbiak szerint:

Pipacsvirág Magyar-Angol Két Tanítási Nyelvű Általános Iskolában világításkorszerűsítés

|  |  |
| --- | --- |
| Nettó ajánlati ár (Forint/hó) | 157.436.-Forint/hó |
| Futamidő (72-120 hónap) | 120 hónap |
| Jótállás (24-60 hónap) | 48 hónap |

A képviselő-testület a Pipacsvirág Magyar-Angol Két Tanítási Nyelvű Általános Iskolában világításkorszerűsítés megvalósítására a NEG Nemzeti Energiagazdálkodási Zártkörűen Működő Részvénytársaság (1027 Budapest, Kapás utca 6-12.) bízza meg.

A képviselő-testület felhatalmazza a polgármestert (az eljárást lebonyolító OKFON Zrt. bevonásával) az eljárás eredményének kihirdetésére, az eljárásra beérkezett ajánlatok elbírálásáról készített összegezés ajánlattevőknek való megküldésére.

A képviselő-testület felhatalmazza a polgármestert a vonatkozó szerződés aláírására.

**Felelős:** Polgármester

**Határidő:** Eredményhirdetés: 2016. november 22.

 Szerződés megkötése: Legkorábban az eljárás eredményhirdetését követő 11. nap

 Megbízás lejárta 2017.

**Egyebek**

Szigeti Antal: Majtényi Kálmán felajánlotta a Kilátó közbe 2 db pad elhelyezését, hely kijelölését kéri.

Deltai Károly: Szavazzunk a felajánlás befogadásáról.

A képviselő-testület egyhangú 6 igen szavazattal – 6 képviselő volt jelen a szavazásnál - a felajánlást határozathozatal nélkül elfogadta.

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

 Jegyző Polgármester